  Туспуктэм: Григорий Фомин Наталия Сильвестрова Удмуртиысь транспортъя но сюрес возёсъя министерство бордысь мерлыко кенеш 2024-тӥ арын тупатъяно улосвыл сюресъёсын лыдметэз соглштӥз. Оглом «Кышкыттэм ӟечлыко сюресъёс» йӧскалык ӵектосъя 14 сюресъёсты тупатъяны чакламын. Со сярысь элькун тӧролэн но кивалтэтлэн пресс-службазы ивортӥз. Тупатъян лыдметэ пыризы: М7 «Волга» – Асан совхоз-техникум – Татарстанэн висгож (Алнаш ёрос) сюреслэн люкетэз – 3 иськем; Нылга – Вавож сюрелэн люкетэз (Вавож ёрос) – 4,4 иськем; Глазкар – Карсовай сюреслэн люкетэз (Глазов ёрос) – 7 иськем; Зура – Куардавозь сюреслэн люкетэз (Эгра ёрос) – 4,2 иськем; (Кез – Пужмезь – Чепца) – Вортча сюрес (Кез ёрос) – 4, 1 иськем; Ува – Сюмси сюрес (Ува ёрос) – 9,6 иськем; Эгра – Сьӧлта – Сюмси – Киров улосэн висгож (Сюмси ёрос) сюрес– 13,4 иськем; Воткаысь Пригородной урамысь сюрес– 1,2 иськем; Гавриловка – Первомайской сюрес (Вотка ёрос) – 1 иськем; Ижкар – Ува (сюресэз паськытатыса) сюрес (Дэри ёрос) – 0, 861 иськем; Ижкар – Сарапул (нырысетӥ, куинеттӥ люкетёсыз) сюрес (Дэри ёрос, Сарапул ёрос) – 11 иськем; Ижкар – Сарапул (кыкетӥ люкет,1-2 пусковой огъетъёс) сюрес (Дэри ёрос, Сарапул ёрос) – 18,3 иськем. Котькуд ӵектэм сюрес сярысь рос-прос вераськизы, тупатъяны кулэлыкез пӧртэм ласянь эскеризы. « Тросэз соос школа маршрутъёс луо, кудӥз ке бадӟым трафикен, нош кудӥз ке кемалась ни ветлонтэм луизы. Соин ик вань люкетъёсты ми соглаштӥм, сюресчиос быдэстыны кулэ. Мукетыз ужпум – соосты утён. Соин ик ми кузёослы секыт техникалэсь - мувӧй, нюлэс, бетон нуллӥсь машинаослэсь -  ветлэмзэ чаклан ужез кутскыны ӵектӥсь ужкагаз дасяны пумъянкыл кутӥм. <...> Со ужез кутсконо но сюрес инфрасӧзнэтмес утёно »Наиль Зиятдинов, Удмуртиысь транспортъя но сюрес возёсъя министерство бордысь мерлыко кенешлэн тӧроез Тодэ вайытом, 2023-тӥ арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс. Тегъёс: сюресъёс тупатъянужъёс Удмуртия йӧскалыкӵектосъёс  